Ehdotus: Euroopan parlamentin ja neuvoston direktiivi luonnonvaraisten lintujen suojelusta annetun neuvoston direktiivin 79/409/ETY muuttamisesta komissiolle siirretyn täytäntöönpanovallan osalta - Mukauttaminen valvonnan käsittävään sääntelymenettelyyn /* KOM/2008/0105 lopull. - COD 2008/0038 */





[pic] | EUROOPAN YHTEISÖJEN KOMISSIO | Bryssel 26.2.2008 KOM(2008) 105 lopullinen 2008/0038 (COD) Mukauttaminen valvonnan käsittävään sääntelymenettelyyn Ehdotus: EUROOPAN PARLAMENTIN JA NEUVOSTON DIREKTIIVI luonnonvaraisten lintujen suojelusta annetun neuvoston direktiivin 79/409/ETY muuttamisesta komissiolle siirretyn täytäntöönpanovallan osalta (komission esittämä) PERUSTELUT 1. Ehdotuksen tausta 1.1 Komiteamenettelyjen uudistaminen Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehtyä päätöstä 1999/468/EY[1] on muutettu 17 päivänä heinäkuuta 2006 tehdyllä neuvoston päätöksellä 2006/512/EY[2]. Muutetun päätöksen 1999/468/EY 5 a artiklassa otetaan käyttöön uusi valvonnan käsittävä sääntelymenettely. Tätä menettelyä käytetään päätettäessä sellaisista laajakantoisista toimenpiteistä, joilla muutetaan Euroopan yhteisön perustamissopimuksen 251 artiklassa määrätyn menettelyn mukaisesti annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä siihen uusia, muita kuin keskeisiä osia. 1.2. Ensisijainen mukauttaminen ja yleinen mukauttaminen Euroopan parlamentti, neuvosto ja komissio ovat yhteisessä lausumassaan[3] esittäneet luettelon perussäädöksistä, jotka olisi pikaisesti mukautettava muutetun päätöksen valossa uuden, valvonnan käsittävän sääntelymenettelyn sisällyttämiseksi niihin (ensisijaisesti mukautettavat säädökset). Jotta valvonnan käsittävää sääntelymenettelyä voitaisiin soveltaa myös muihin yhteispäätösmenettelyssä annettuihin säädöksiin, jotka olivat jo voimassa päätöksen 2006/512/EY voimaantulohetkellä, yhteisessä lausumassa kehotetaan mukauttamaan näitäkin säädöksiä niihin sovellettavia menettelyjä noudattaen (yleinen mukauttaminen). Komissio on sitoutunut tarkastelemaan kaikkia näitä säädöksiä antaakseen tarvittaessa ennen vuoden 2007 loppua säädösehdotukset niiden mukauttamisesta uuteen valvonnan käsittävään sääntelymenettelyyn[4]. 1.3. Tutkittu menetelmä Kuten komission Euroopan parlamentille ja neuvostolle 23 päivänä marraskuuta 2007 antamassa tiedonannossa[5] todetaan, komissio on tutkinut perusteellisesti kaikki yhteispäätösmenettelyssä annetut säädökset selvittääkseen, mitkä säädökset valtuuttavat komission toteuttamaan sellaisia laajakantoisia toimenpiteitä, joilla muutetaan muita kuin kyseisen perussäädöksen keskeisiä osia. Komissio on nimennyt yli 200 säädöstä, joita on mukautettava. Näiden säädösten joukossa on myös sellaisia, jotka sisältyvät komission kodifiointiohjelmaan. Yksi niistä on luonnonvaraisten lintujen suojelusta 2 päivänä huhtikuuta 1979 annettu neuvoston direktiivi 79/409/ETY[6]. Uuteen menettelyyn mukauttaminen on toteutettava kodifiointiprosessin vaiheesta riippuen joko muuttamalla kodifioitu ehdotus uudelleen laadittavaksi säädökseksi tai, kuten tässä tapauksessa, muuttamalla säädöstä. 2. Ehdotukseen liittyvät oikeudelliset näkökohdat Mukauttamisen tarkoituksena on sisällyttää säädökseen valvonnan käsittävä sääntelymenettely, sellaisena kuin sen järjestelyistä on säädetty muutetun päätöksen 1999/468/EY 5 a artiklassa. Valvonnan käsittävään sääntelymenettelyyn on erityisesti mukautettava direktiivin 79/409/ETY 15 artikla, koska siinä säädetään laajakantoisista toimenpiteistä, joiden tarkoituksena on muuttaa direktiivin 79/409/ETY muita kuin keskeisiä osia muun muassa täydentämällä sitä. Direktiivin 17 artiklaa muutetaan lisäämällä siihen viittaus päätöksen 1999/468/EY 5 a artiklaan. Koska perussäädös on direktiivi, mukauttaminen on tehtävä toisella direktiivillä. 2008/0038 (COD) Mukauttaminen valvonnan käsittävään sääntelymenettelyyn Ehdotus: EUROOPAN PARLAMENTIN JA NEUVOSTON DIREKTIIVI luonnonvaraisten lintujen suojelusta annetun neuvoston direktiivin 79/409/ETY muuttamisesta komissiolle siirretyn täytäntöönpanovallan osalta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan, ottavat huomioon komission ehdotuksen[7], ottavat huomioon Euroopan talous- ja sosiaalikomitean lausunnon[8], ottavat huomioon alueiden komitean lausunnon[9], noudattavat perustamissopimuksen 251 artiklassa määrättyä menettelyä[10], sekä katsovat seuraavaa: (1) Neuvoston direktiivissä 79/409/ETY[11] säädetään, että eräistä toimenpiteistä on päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[12] mukaisesti. (2) Päätöstä 1999/468/EY on muutettu päätöksellä 2006/512/EY, jolla otettiin käyttöön valvonnan käsittävä sääntelymenettely. Menettelyä sovelletaan laajakantoisiin toimenpiteisiin, joilla muutetaan Euroopan yhteisön perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä siihen uusia, muita kuin keskeisiä osia. (3) Päätöstä 2006/512/EY koskevassa Euroopan parlamentin, neuvoston ja komission lausumassa[13] todetaan, että EY:n perustamissopimuksen 251 artiklassa tarkoitetun menettelyn mukaisesti annettuja jo voimassa olevia säädöksiä on mukautettava sovellettavia menettelyjä noudattaen, jotta tätä uutta menettelyä voitaisiin soveltaa niihin. (4) Direktiivin 79/409/ETY osalta komissiolle olisi erityisesti siirrettävä toimivalta muuttaa tiettyjä liitteitä tieteen ja tekniikan kehityksen valossa. Koska nämä toimenpiteet ovat laajakantoisia ja niiden tarkoituksena on muuttaa direktiivin 79/409/ETY muita kuin keskeisiä osia ja täydentää sitä lisäämällä siihen uusia, muita kuin keskeisiä osia, niistä olisi päätettävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen. (5) Direktiiviä 79/409/ETY olisi sen vuoksi muutettava. (6) Koska direktiiviin 79/409/ETY tällä direktiivillä tehtävät muutokset koskevat ainoastaan komiteamenettelyitä, jäsenvaltioiden ei tarvitse saattaa niitä osaksi kansallista lainsäädäntöään. Sen vuoksi ei ole tarpeen antaa asiaa koskevia säännöksiä, OVAT ANTANEET TÄMÄN DIREKTIIVIN: 1 artikla Muutetaan direktiivi 79/409/ETY seuraavasti: (1) Korvataan 15 artikla seuraavasti: ” 15 artikla Komissio tekee muutokset, jotka ovat tarpeen liitteiden I ja V mukauttamiseksi tekniikan ja tieteen kehitykseen, sekä 6 artiklan 4 kohdan toisessa alakohdassa tarkoitetut muutokset. Kyseisistä toimenpiteistä, joiden tarkoituksena on muuttaa tämän direktiivin muita kuin keskeisiä osia, päätetään 17 artiklan 2 kohdassa tarkoitettua valvonnan käsittävää sääntelymenettelyä noudattaen.” (2) Korvataan 17 artikla seuraavasti: ”17 artikla 1. Komissiota avustaa mukauttamista tekniikan ja tieteen kehitykseen käsittelevä komitea. 2. Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa ja 7 artiklaa ottaen huomioon mainitun päätöksen 8 artiklan säännökset.” 2 artikla Tämä direktiivi tulee voimaan […]. 3 artikla Tämä direktiivi on osoitettu kaikille jäsenvaltioille. Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja […] […] [1] EYVL C 203, 17.7.1999, s. 1. [2] EUVL L 200, 22.7.2006, s. 11. [3] EUVL C 255, 21.10.2006, s. 1. [4] PE 376.314 v.01-00 – A6-0236/2006 (komission lausuma on liitetty Euroopan parlamentin mietintöön). [5] KOM(2007) 740 lopullinen. [6] EYVL L 103, 25.4.1979, s. 1, direktiivi sellaisena kuin se on viimeksi muutettuna direktiivillä 2006/105/EY (EUVL L 363, 20.12.2006, s. 368). [7] EUVL C […], […], s. […]. [8] EUVL C […], […], s. […]. [9] EUVL C […], […], s. […]. [10] EUVL C […], […], s. […]. [11] EYVL L 103, 25.4.1979, s. 1, direktiivi sellaisena kuin se on viimeksi muutettuna direktiivillä 2006/105/EY (EUVL L 363, 20.12.2006, s. 368). [12] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11). [13] EUVL C 255, 21.10.2006, s. 1.